Boer dalk vervolg wat 'inbreker' doodskiet | Maroela Media
'n Polisiewoordvoerder, brig. Thulani Ngubane, sê die 65-jarige boer het glo omstreeks 11:30 Woensdagoggend in die sitkamer van sy plaashuis gesit toe sy hond begin blaf en om die huis gehardloop het. Ngubane sê die boer het vermoed dat daar dalk iemand in die huis en is na die slaapkamer waar hy deur 'n man gekonfronteer is. Daar het glo 'n struweling tussen die boer en die vermeende inbreker uitgebreek. Die boer het glo sy vuurwapen uitgehaal en 'n skoot afgevuur in die rigting van die vermeende inbreker. Hy is in die bors getref en is op die toneel dood. Die polisie ondersoek 'n saak van huisbraak sowel as 'n saak van moord. Ngubane sê die boer is nie in hegtenis geneem nie aangesien die saak na die nasionale direkteur van openbare vervolging verwys sal word vir 'n besluit. Die ondersoek duur voort.
Die boer kan nie aangekla word nie, daar kan slegs n ondersoek kom en omrede die inbreker in sy huis was sal die boer loskom. As dit wel die geval is dat die boer aangekla en skuldig bevind word moet ons weet Dit gaan met ons almal gebeur wat onsself beskerm teen inbrekers, huisrowers en boermoordenaars.. Dan moet ons in opstand kom. Finish en klaar.
In vandag se tyd kan jy nie praat en onderhandel met n ongenooide in jou huis nie, die boer moord statistieke skree ten hemele.